216 MISSIONS DIPLOMATIQUES 



et amitié, et de mon costé, je vous désire toute félicité, et entre nous 

 fraternité et bénévolence. 



On nous at envoyé de vostre part lettres touchantz Âloisio, fiiz du sei- 

 gneur vénetien, et la dure fortune d'icelluy •, comme aussy nous avez 

 adverty comment le tout luy est advenu, mesmes de ce qu'at esté faict de 

 la part du roy Jehan, et à l'occasion de luy; touttes lesquelles choses nous 

 ont été manifestées après le serment entre nous faict par vostre ambassa- 

 deur. 



Ce que nous at esté agréable, et nous avons bien entendu, et l'avons 

 déclaré à mon seigneur l'Empereur, et a Sa Majesté entendu le succès de 

 tout l'affaire. 



Aloisio, fdz du seigneur vénetien, esloit lors serviteur de mon seigneur, 

 envoyé pour les différens d'entre vous et le roy Jehan , avecq charge de 

 mon Empereur comme médiateur, affin de faire et procurer quelque paix 

 entre vous deux, pour le bien et contentement des subjectz et affin que 

 les labouriers et marchans fussent asseurez : ceste fust la cause, selon que 

 sçavez, qu'il fust envoyé par le prince de nostre foy. 



L'Empereur a plusieurs fois avecq son armée turquesque passé par ces 

 pays, lesquelz le pied de son cheval a touchez et fouliez. 



Tousiours y at entre vous et le roy Jehan quelque différent , au moyen 

 duquel les subjectz marchans et labouriers sont chargez et molestez. Toutz 

 seigneurs se doibvent garder de ne fouUer leurs vassaulx, afin que chascun 

 puisse demeurer en ses biens. 



Comme la foy de Mahomet est véritable, aussy a mon Empereur véri- 

 tablement acquis la Hongrie , et a donné par serment et en escrit les terres, 

 par l'espée ainsy gaignées , au roy Jehan pour toutte sa vie, de manière que 

 du vivant dudict Jehan, ne luy est possible les luy oster sans contrevenir 

 à son serment; aussy, n'est-ce sa coustume de rompre son serment, au 

 moyen de quoy il ne commanderoit jamais à personne de molester ces 

 peuples. 



Mais vous debvez rechercer ceulx qu'ont meurdry Aloisio Grity, et ne 



' Nous avons déjà dit qu' Aloisio Gritti avait été assassiné. 



